Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 895/12/7707	Prešov, 12.8.2014
EEČ : 2-58-534-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.12.2012, spisová značka 3 Pv 895/12/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10.11.2012 v čase od 07.30 hod. do 07.45 hod. na predajnej ploche XXXXX, na ulici Levočskej č. 40 v Prešove, zobrala 1 ks toaletnej vody Paradiso o objeme 50 ml a 1 ks farby na vlasy Palette 2 x 50 ml a to tak, že tento tovar vybrala z regála na oddelení drogérie, vložila ho do športovej tašky, ktorú mala prevesenú cez plece, následne prešla k pokladni, kde zaplatila iba za tovar, ktorý bol uložený v nákupnej taške, pričom s tovarom, ktorý mala uložený v športovej taške, bez riadneho zaplatenia prešla cez pokladňu, kde následne bola zadržaná pracovníčkou SBS služby, čím takto pre XXXXX XXXXX spôsobila škodu krádežou v celkovej výške 7,68 €, pričom bola v predchádzajúcich dvanástich mesiacoch postihnutá v blokovom konaní, a to blokom na pokutu nezaplatenú na mieste dňa 21.02.2012, číslo bloku AB 392303, ktoré rozhodnutie nadobudlo právoplatnosť dňa 21.02.2012. 

Uznesením prokurátora Okresnej prokuratúry XXXXX zo dňa 14.12.2012, spisová značka 3 Pv 895/12/7707, bola určená obvinenej skúšobná doba v trvaní 12 mesiacov.
Odôvodnenie:
	Uznesením Okresnej prokuratúry v Prešove sp. zn. 3 Pv 895/2012, zo dňa 14.12.2012 bolo podľa § 216 ods. 1 Trestného poriadku rozhodnuté o podmienečnom zastavení trestného stíhania obv. XXXXX, pre spáchanie prečinu krádeže podľa § 212 ods. 2 písm. f/ Trestného zákona a bola jej určená skúšobná doba v trvaní 1 (jedného) roka.
	Rozhodnutie nadobudlo právoplatnosť 30.01.2013 a skúšobná doba trvala do 30.01.2014.
	Po uplynutí skúšobnej doby boli zabezpečené správy z Mestského úradu XXXXX, Obvodného oddelenia PZ XXXXX-sever, Obvodného úradu XXXXX a odpis z registra trestov, z ktorých vyplýva, že obvinená sa v priebehu skúšobnej doby správala riadne, nedopúšťala sa závažnejších protiprávnych konaní a v mieste bydliska je hodnotená pozivítne.
	Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.
	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa ods. 2, nastávajú účinky zastavenia trestnéoho stíhania podľa § 9 ods. 1 písm. e/ Trestného poriadku.
	Vzhľadom na to, že obvinená viedla počas skúšobnej doby riadny život, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu môžu podať sťažnosť obvinený a poškodený a to do troch dní, odo dňa oznámenia uznesenia, na tunajšiu prokuratúru. Sťažnosť má odkladný účinok.

JUDr. Štefan Ščerbák
prokurátor